Ísak Bergmann Jóhannesson

Ísak Bergmann Jóhannesson er íslenskur knattspyrnumaður sem spilar fyrir 1. FC Köln.

Hann er uppalinn hjá ÍA og er faðir hans Jóhannes Karl Guðjónsson fyrrum knattspyrnumaður og þjálfari.

Ísak átti oft sæti í byrjunarliði IFK Norrköping árin 2020-2021 og vakti athygli stórliða Evrópu. Hann varð meistari með FC Kaupmannahöfn tímabilið 2021-2022. 

Hann hélt síðan til Þýskalands og var hjá Fortuna Düsseldorf í Bundesliga 2 frá 2023 til 2025. Liðið var nálægt því að komast í efstu Bundesliga en tapaði í umspili. Sumarið 2025 hélt Ísak til FC Köln sem tryggði sér sæti í Bundesliga 1.

Landslið
Ísak kom inn sem varamaður aðallandsliðsins nokkrum mínútum fyrir leikslok gegn Englandi í nóvember 2020 og varð 4. yngsti leikmaðurinn til að spila fyrir Ísland. Hann skoraði sitt fyrsta mark í 1-1 jafntefli gegn Armeníu haustið 2021 og varð yngsti leikmaðurinn til að skora landsliðsmark.

Flokkur:Íslenskir knattspyrnumenn
Flokkur:Fólk fætt árið 2003